Source: http://vasiliumiclea.ro/pensiile-speciale-raman-in-vigoare-ccr-a-decis-ca-legea-prin-care-erau-anulate-e-neconstitutionala/
Timestamp: 2020-07-15 02:33:19+00:00
Document Index: 9348477

Matched Legal Cases: ['CCR ', 'CCR ', 'CCR ', 'CCR ', 'CCR ', 'CCR ']

Pensiile speciale raman in vigoare. CCR a decis ca legea prin care erau anulate e neconstitutionala | Vasiliu & Miclea Pensiile speciale raman in vigoare. CCR a decis ca legea prin care erau anulate e neconstitutionala – Vasiliu & Miclea
Pensiile speciale raman in vigoare. CCR a decis ca legea prin care erau anulate e neconstitutionala
07.05.2020 Stiri
Pensiile speciale nu vor fi anulate, au decis, miercuri, magistratii Curtii Constitutionale.
CCR a admis sesizarile Inaltei Curti de Casatie si Justitie si Avocatului Poporului asupra Legii privind abrogarea unor prevederi referitoare la pensiile de serviciu si indemnizatiile pentru limita de varsta, precum si pentru reglementarea unor masuri in domeniul pensiilor ocupationale, au precizat, pentru Agerpres, surse din CCR.
Mai exact, pe ordinea de zi a sedintei celor 9 judecatori constitutionali se aflau urmatoarele sesizari:
– “Obiectia de neconstitutionalitate a Legii privind abrogarea unor prevederi referitoare la pensiile de serviciu si indemnizatiile pentru limite de varsta, precum si pentru reglementarea unor masuri in domeniul pensiilor ocupationale, obiectie formulata de Inalta Curte de Casatie si Justitie”
– “Obiectia de neconstitutionalitate a Legii privind abrogarea unor prevederi referitoare la pensiile de serviciu si indemnizatiile pentru limita de varsta, precum si pentru reglementarea unor masuri in domeniul pensiilor ocupationale, obiectie formulata de Avocatul Poporului”.
Vina e a Parlamentului, care nu a adoptat legea corect
CCR arata ca vina apartine Parlamentului, care nu a adoptat legea in procedura legala, in sedinta comuna a celor doua camere.
“In urma deliberarilor, Curtea Constitutionala, cu unanimitate de voturi, a admis obiectiile de neconstitutionalitate si a constatat ca Legea privind abrogarea unor prevederi referitoare la pensiile de serviciu si indemnizatiile pentru limita de varsta, precum si pentru reglementarea unor masuri in domeniul pensiilor ocupationale este neconstitutionala, in ansamblul sau.
Curtea a retinut, in esenta, ca legea criticata are un caracter profund eterogen, vizand statute profesionale diferite, precum si functii de demnitate publica, tratate impreuna din perspectiva pretinsului deziderat de eliminare a ‘pensiilor speciale’, fara a se respecta exigentele impuse atat din punct de vedere al formei specifice fiecarui domeniu de reglementare, cat si al fondului reglementarilor.
Astfel, in procedura de adoptare s-a incalcat ordinea de sesizare a Camerelor Parlamentului cu privire la modificarea Legii nr.303/2004 privind statutul judecatorilor si procurorilor, precum si obligatia constitutionala de dezbatere a reglementarilor privitoare la drepturile deputatilor si senatorilor in sedinta comuna a celor doua Camere ale Parlamentului, cu consecinta incalcarii dispozitiilor art.65 alin.(2) lit.j)
si art.75 alin.(l) cu referire la art.73 alin.(3) lit.l) din Constitutie.
De asemenea, actul normativ adoptat nu are la baza nicio documentare sau fundamentare, cercetare sau studiu de impact, fiind incalcate in acest sens prevederile constitutionale ale art.1 alin.(3) si (5) care consacra statul de drept, respectarea Constitutiei, a suprematiei sale si a legilor.
Curtea a constatat in final ca legea a fost adoptata si cu incalcarea caracterului general obligatoriu al deciziilor Curtii Constitutionale, reglementat de art.147 alin.(4) din Constitutie. Sub acest aspect, Curtea a statuat ca potrivit dispozitiilor art.147 alin.(4) din Constitutie, deciziile sale sunt general obligatorii si au putere numai pentru viitor, avand aceleasi efecte pentru toate autoritatile publice si toate subiectele individuale de drept”, arata CCR intr-un comunicat.
Curtea constitutionala, pensii speciale